./data/stoa0275/stoa010/stoa0275.stoa010.opp-lat1.xml
Tertullian
Dolet apud inferos anima cuiusdam, et punitur in flamma, etcruciatur in lingua, et de digito animae felicioris implorat solatiumroris  Imaginem existimas exitum illum pauperis laetantis et divitismaerentis? et quid illic Lazari nomen, si non in veritate res est?Sed etsi imago credenda est, testimonium erit veritatis  Si enimnon haberet anima corpus, non caperet imago animae imaginemcorporis, nec mentiretur de corporalibus membris scriptura, si nonerant  Quid est autem illud quod ad inferna transfertur post divortiumcorporis, quod detinetur illic, quod in diem iudicii reservatur,ad quod et Christus moriendo descendit? Puto, ad animaspatriarcharum  Sed quamobrem, si nihil anima sub terris? Nihilenim, si non corpus  Incorporalitas enim ab omni genere custodiaelibera est, immunis et a poena et a fovella  Per quod enimpunitur aut fovetur, hoc erit corpus  Reddam de isto plenius etopportunius  Igitur si quid tormenti sive solatii anima praecerpitin carcere seu diversorio inferum, in igni vel in sinu Abrahae,probata erit corporalitas animae  Incorporalitas enim nihilpatitur, non habens per quod pati possit, aut si habet, hoc eritcorpus  In quantum enim omne corporale passibile est, in tantumquod passibile est corporale est